# Sergio Gómez Martín

Sergio Gómez Martín (Badalona, 4 de setembre de 2000) és un futbolista professional català que juga com a migcampista a la Reial Societat. És internacional amb la selecció espanyola.

## Carrera de club
### Barcelona

Nascut a Badalona, Gómez va ingressar al planter del FC Barcelona el 2010, després d'estades prèvies al CF Trajana PB Sant Just, CF Badalona i RCD Espanyol. Després d'ascendir a través de diferents categories, va debutar com a sènior amb el FC Barcelona B el 6 de gener de 2018, entrant com a suplent per Abel Ruiz als darrers minuts en un empat 1–1 a fora contra el Reial Saragossa a la Segona Divisió.

### Borussia Dortmund

El 30 de gener de 2018, Gómez va signar contracte amb el Borussia Dortmund de la Bundesliga. Inicialment va jugar amb l'equip sub 19 abans d'ingressar al primer equip, cosa prevista per l'1 de juliol de 2019. Va debutar amb els sèniors el 8 d'abril de 2018 en una victòria per 3–0 a la Bundesliga contra l'VfB Stuttgart.

#### Osca (cessió)

Gómez va fitxar per la SD Huesca de segona divisió, com a cedit, per la temporada 2019–20. L'1 de setembre de l'any següent, després d'ajudar el club a ascendir a La Liga, la seva cessió es va ampliar per una temporada més.

### Anderlecht

El 30 de juny de 2021, Gómez va fitxar per l'RSC Anderlecht, club de la Primera Divisió A belga, amb un contracte fins a 2025. Al final de la seva primera temporada a Bèlgica, Gómez va disputar 49 partits amb l'Anderlecht en totes les competicions i va ser nomenat millor jugador de la temporada del club.

### Manchester City

El 16 d'agost de 2022, Gómez va ser traspassat al Manchester City, signant un contracte fins a 2026. El 27 d'agost, va debutar al City com a substitut d'Erling Haaland en una victòria per 4-2 en lliga contra el Crystal Palace. El 6 de setembre de 2022 va debutar a la Lliga de Campions contra el Sevilla.

## Internacional

Internacional amb la selecció catalana, el maig de 2022 Gerard López el va convocar per disputar el partit Catalunya – Jamaica a Montilivi.

## Palmarès
### Club
#### Huesca

* Segona divisió espanyola: 2019-20

#### Manchester City

* Lliga de Campions de la UEFA: 2022–23
* Supercopa d'Europa: 2023
* 2 Premier League: 2022–23, 2023–24
* FA Cup: 2022–23

### Internacional
#### Espanya sub-23

* Medalla d'or en els Jocs Olímpics: 2024

#### Espanya sub-19

* Campionat d'Europa de Futbol sub-19 de la UEFA: Campió 2019

#### Espanya sub-18

* Jocs Mediterranis: Medalla d'or 2018

#### Espanya sub-17

* Campionat d'Europa de Futbol sub-17 de la UEFA: Campió 2017
* Copa del Món de futbol sub-17: Finalista 2017

### Individual

* Pilota d'argent de la Copa del Món de futbol sub-17: 2017

## Referències

* 1 2 «FIFA U-17 World Cup India 2017: List of Players: Spain» p. 22. FIFA. Arxivat de l'original el 30 d'octubre 2017. [Consulta: 12 agost 2019].
* ↑ «Sergio Gómez, primer fichaje de la Real» (en castellà), 12-07-2024. [Consulta: 6 agost 2024].
* ↑ «Sergio Gómez: Una zurda de seda» (en castellà). Mundo Deportivo, 14-03-2014. [Consulta: 8 gener 2018].
* ↑ «El Zaragoza y Barça B no salen a flote en La Romareda» (en castellà). Marca, 06-01-2018. [Consulta: 8 gener 2018].
* ↑ «Borussia Dortmund snap up Barcelona prodigy Sergio Gomez». Bundesliga, 30-01-2018. Arxivat de l'original el 3 de juliol 2018. [Consulta: 30 gener 2018].
* ↑ «Who is Borussia Dortmund's Barcelona-trained starlet Sergio Gomez?». Bundesliga. Arxivat de l'original el 20 de setembre 2022. [Consulta: 12 agost 2019].
* ↑ «SD Huesca leiht Sergio Gómez aus» (en alemany). Borussia Dortmund, 12-08-2019. [Consulta: 12 agost 2019].
* ↑ «Sergio Gómez vuelve a la SD Huesca» (en castellà). SD Huesca, 01-09-2020. [Consulta: 1r setembre 2020].
* ↑ «Sergio Gómez joins Anderlecht from Borussia Dortmund». [Consulta: 30 juny 2021].
* 1 2 «City sign Sergio Gómez from Anderlecht». Manchester City FC. [Consulta: 16 agost 2022].
* ↑ Sutcliffe, Steve. «Manchester City 4-2 Crystal Palace: Erling Haaland hat-trick seals comeback win». BBC Sport, 27-08-2022. [Consulta: 27 agost 2022].
* ↑ NacióDigital. «Els 23 jugadors convocats a la selecció catalana per enfrontar-se a Jamaica | NacióDigital». Arxivat de l'original el 2022-05-23. [Consulta: 26 maig 2022].
* ↑ «El futbol espanyol es fa amb l'Or dels Jocs Olímpics de París 2024». Diari del Maestrat, 09-08-2024. [Consulta: 25 octubre 2024].
* ↑ «Brazao, Brewster and Foden lead individual honours». FIFA, 28-10-2017.

## Enllaços externs

* Sergio Gómez a BDFutbol
* Sergio Gómez, Fitxa a Soccerway